google/wiki40b huggingface dataset:
Lev Davidovič Landau

Život

Narodil sa 22. januára 1908 v Baku v dnešnom Azerbajdžane v židovskej rodine inžiniera pracujúceho v naftovom priemysle Davida Ľvoviča Landau a lekárky Ľubovi Veniaminovny Garkavi-Landau. Obaja jeho rodičia pochádzali z Bieloruska. Lev Davidovič Landau vyrastal v Baku, kde absolvoval štúdium na židovskom gymnáziu. Mal veľké nadanie na matematiku, vedel derivovať a integrovať v 14 rokoch. Vďaka týmto schopnostiam mu bolo umožnené zapísať sa na univerzitu v Baku len ako 14 ročnému. V roku 1927 ako 19 ročný absolvoval štúdium na Leningradskej univerzite. Následne začal ašpirantúru na Leningradskom fyzikálno-technickom inštitúte. Ako veľmi nadanému mladému vedcovi mu bolo umožnené odcestovať do Dánska, kde spolupracoval s Nielsom Bohrom. Navštívil aj Cambridge, kde krátko spolupracoval s Diracom a Zürich, kde sa stretol s Wolfgangom Paulim.
V roku 1930 publikoval svoju prácu o diamagnetizme kovov (tzv. Landauov diamagnetizmus), v ktorej vypočítal diskrétne hladiny elektrónov v magnetickom poli (Landauove úrovne) a predpovedal periodické zmeny v citlivosti v závislosti od poľa v silných poliach (de Haasov-van Alphenov jav). V roku 1933 ako prvý navrhol teóriu antiferomagnetizmu. V polovici 30. rokov spoločne s Je.M. Lifšicom pracoval na výskume feromagnetizmu a začal s ním písať desaťzväzkovú učebnicu fyziky. Toto dielo je dodnes považované za veľmi kvalitnú vysokoškolskú učebnicu, bolo preložené do 20 jazykov a dočkalo sa viacerých vydaní.
V roku 1932 bol poverený vedením teoretického oddelenia na Ukrajinskom fyzikálno-technickom ústave v Charkove. V roku 1934 mu bol za jeho vynikajúce výsledky udelený doktorát. Od roku 1937 pracoval na Ústave fyzikálnych problémov Sovietskej akadémie vied. Napriek tomu, jeho veľké úspechy na poli vedy boli známe aj v zahraničí, bol v období stalinských čistiek zatknutý a vyšetrovaný ako nemecký špión. Vzhľadom na jeho židovský pôvod sa jednalo o mimoriadne nezmyselné obvinenie. Prepustený bol až v roku 1939 po zásahu svojho nadriadeného prof. Piotra Kapicu priamo u Stalina. Kapica sa zaňho osobne zaručil a začal sa vyhrážať, že v prípade pokračovania Landauovej väzby prestane vykonávať ďalšiu vedeckú činnosť.
Za svoju vedeckú prácu bol v rokoch 1949 a 1953 ocenený prestížnou Stalinovou cenou. V roku 1954 získal titul Hrdina Socialistickej práce. V roku 1962 získal Nobelovu cenu za fyziku za objav supratekutosti. V roku 1962 ho zrazil nákladný automobil a cenu si preto osobne nemohol prevziať. Niekoľko mesiacov ležal v kóme. Zranenia napokon postupne prekonal ale už nikdy viac sa nevenoval vedeckej činnosti.
Medzi jeho významných študentov patrili Lev Pitaevskij, Alexej Abrikosov, Jevgenij Lifšic, Lev Gorkov, Isaak Chalatnikov, Roaľd Sagdeev a Isaak Pomerančuk.
Bol ženatý s Korou Drobanzevou, s ktorou mal syna Igora (1946). V priebehu života bol 6 krát nedobrovoľne hospitalizovaný na psychiatrickej klinike.
Zomrel v dôsledku komplikácií súvisiacich s predošlým zranením z automobilovej nehody vo veku 60 rokov 1. apríla 1968. Pochovaný je na Novodevičiom cintoríne v Moskve.
Bessède-de-Sault

Poloha

Obec má rozlohu 15,04 km². Najvyšší bod je položený 1 412 m n. m. a najnižší bod 512 m n. m.

Obyvateľstvo

Počet obyvateľov obce je 54 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Barnard 68

Charakteristika

Pri vysokej koncentrácii prachu a plynu sa prakticky všetko svetlo v pozadí absorbuje. Tmavé okolie vnútrajška molekulárnych mračien im napomáha byť jednými z najchladnejších a najizolovanejších miest vo vesmíre. To, že v jeho centre nie sú vidieť žiadne hviezdy, naznačuje, že Barnard 68 je pomerne blízko, podľa merania asi 500 svetelných rokov ďaleko. Nie je presne známe, ako molekulárnej mračná ako je Barnard 68 vznikajú, ale vie sa, že mračná samotná sú pravdepodobne miestami vzniku nových hviezd. Samotné mračno Barnard 68 sa zrejme zmrští za vzniku novej hviezdnej sústavy. V infračervenom sprektre je však možné cez mračno naskrz vidieť.

Zloženie

V plynoch v tejto hmlovine bolo objavených päť molekúl (C18O, CS, NH3, H2CO a C3H2), jeden molekulový ión (N2H +), horné limity pre výskyt jednej molekuly (13CO) a jedného molekulárneho iónu (HCO+). Výskyt sa zisťoval pomocou vlastných interferometrových údajov.
Le Pompidou

Poloha

Obec má rozlohu 22,8 km². Najvyšší bod je položený 1 047 m n. m. a najnižší bod 379 m n. m.

Obyvateľstvo

Počet obyvateľov obce je 175 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Metalex

Metalex bola československá firma zaoberajúca sa projektovaním a stavbou špeciálnych a pretekárskych verzií automobilov. Ich produkcia prevažne zahŕňala vozidla typu cabriolet, roadstery, ale vytvorili aj model superauta.
Firma Metalex bola založená v roku 1969.
Atómová bomba

Zloženie

Skladá sa z dvoch alebo viacerých spočiatku od seba oddelených kusov čistého štiepneho materiálu (²³⁵uránu alebo ²³⁹plutónia) v podkritickom množstve. Pomocou vyvolanej explózie (pomocou zvyšných častí bomby nazývaných „konvenčná trhavina“ a „zariadenie na vyvolanie jadrovej nálože“) sa tieto kusy spoja do jedného celku, čím sa dosiahne nadkritické množstvo a lavínovitou reakciou sa vyvolá atómový výbuch.
²³⁵Urán sa vyskytuje v prirodzenom uráne na 0,71 %, preto sa musí vyrábať v špeciálnych zariadeniach. ²³⁹Plutónium sa získava v špeciálnych reaktoroch. Vyššie spomenuté kritické množstvo je pri 100% ²³⁵uráne 10 – 15 kg, pri 100% plutóniu 5 – 6 kg (čo je guľa s polomerom 4 cm)
Existuje ešte iný spôsob spustenia atómovej bomby: Z kritického množstva sa rýchlo odstránia látky absorbujúce neutróny (napr. kadmium).
Reťazová reakcia v obidvoch prípadoch spustenia spôsobí v priebehu 5. 10⁻⁶ sekúnd atómovú detonáciu pri teplote 50 miliónov kelvinov a pretlaku 1 milión barov. V prípade 20 kilotonovej bomby dosiahne ohnivá guľa po 1 sekunde svoj maximálny priemer 500 m, potom asi 10 s ostane nezmenená, až sa napokon v dôsledku ochladenia zmenší.

Účinky

Pozri Jadrová zbraň#Účinky výbuchu jadrovej výbušnej zbrane

Dejiny

Pozri Jadrová zbraň#Dejiny
Fonbeauzard

Poloha

Obec má rozlohu 1,32 km². Najvyšší bod je položený 135 m n. m. a najnižší bod 127 m n. m.

Obyvateľstvo

Počet obyvateľov obce je 2 828 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Eunéos (Sikyón)

Eunéos (starogr. Εὔνηος – Eunéos, lat. Euneus) je v gréckej mytológii veľkňaz boha Apolóna Karneia a vládca Sikyónu.
Staroveký autor Eusebios z Kaisareie uvádza, že po vláde Zeuxippa, posledného kráľa Sikyónu, moc v štáte prevzali kňazi boha Apolóna Karneia. Ich štvrtým vládcom sa stal Eunéos, ktorý nastúpil po štvorročnej vláde kňaza Theoklyta. Eunéos potom vládol šesť rokov a po ňom vládu v Sikyóne prevzal Theonomos.
Podľa historika Iulia Africana vláda Eunéa trvala len štyri roky.
Vojtech Donner

Život

Narodil sa v Ružomberku, v rodine Hermanna a Ernestíny Donnerovcov. Architektúru študoval na ČVUT v Prahe, kde spočiatku pôsobil, neskôr sa presťahoval do Ružomberku. Počas 2. svetovej vojny bol deportovaný do koncentračného tábora. Po jej skončení sa vracia s podlomeným zdravým a zomiera. Je pochovaný na ružomberskom cintoríne. Jeho meno je uvedené medzi významnými židovskými architektmi v Múzeu židovskej kultúry v Bratislave.

Projektované stavby

Medzi najznámejšie projektované stavby patrí budova Liptovského múzea, detský domov v Ružomberku (prvý projektovaný sirotinec na Slovensku, 1934), ale je aj autorom viacerých vzorových projektov škôl, kultúrnych a obytných domov.
Helena Rozinajová

Helena Rozinajová (* 8. máj 1931, Dvorníky) je slovenská publicistka.
Kalmthout

Obyvateľstvo

Kalmthout má približne 17 731 obyvateľov (2010).
Champagne-sur-Vingeanne

Poloha

Obec má rozlohu 13,25 km². Najvyšší bod je položený 248 m n. m. a najnižší bod 201 m n. m.

Obyvateľstvo

Počet obyvateľov obce je 296 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Cruseilles

Poloha

Obec má rozlohu 25,41 km². Najvyšší bod je položený 1 310 m n. m. a najnižší bod 447 m n. m.

Obyvateľstvo

Počet obyvateľov obce je 3 722 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ambleteuse

Poloha

Obec má rozlohu 5,45 km². Najvyšší bod je položený 77 m n. m. a najnižší bod 0 m n. m.

Obyvateľstvo

Počet obyvateľov obce je 1 883 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Absolútno

Absolútno alebo absolútum je vo filozofii večný, nadpriestorový a nadčasový prazáklad vecí, povznesený nad mnohosť vecí, nad protiklad subjektu a objektu, ja a nie-ja, ducha a telo, často identifikovaný s bohom.
Absolútno je najvyššie súcno, ktoré je základom, poslednou príčinou (prapríčinou) všetkého, čo je. Absolútno je bytie nezávislé od žiadneho iného bytia, je nepodmienené, autonómne, dokonalé, existujúce samé pre seba a osebe.

Absolútno (stredný platonizmus)

Absolútno je počiatok i koniec všetkého, najvyššia vôľa, otec i stvoriteľ všetkého súcna, dokonalosť sama, zákonodarca a zároveň tvorca predurčenia; konečný cieľ ľudskej existencie, ktorá je zasa konečným cieľom sveta vštekých vecí. Prostredníctvom človeka sa veci majú spojiť s bohom.

Absolútno (scholastika)

Absolútno je Boh ako bytosť, ktoré nezávisí od nijakej inej; stojí v protiklade ku každej relatívnej existencii a najmä voči poznaniu, ktoré o ňom môžeme nadobudnúť.

Absolútno podľa Spinozu

Absolútno je Boh, z ktorého treba odvodzovať všetko.

Absolútno podľa Hegela

Základným pojmom Hegelovho objektívneho idealizmu je absolútno. Hegel ho chápal v duchu tradícií idealistickej metafyziky, ktorá zahrnovala tiež filozofickú náuku o najvyššom súcne, ktoré je základom, poslednou príčinou, teda i konečným zmyslom všetkého, čo je, pochopil ho ako „boha tak ako je v svojej večnej bytnosti pred stvorením prírody a konečného ducha“.
Hegelov boh je... veľmi vzdialený voči všetkým antropomorfným náboženským predstavám. Pojem absolútna ako fundamentu všetkého jestvujúceho, prírody i ľudskej spoločnosti a dejín, je vyslovene filozofický pojem. Pre Hegela, ktorý vyrastal v myšlienkovom svete kantovského a pokantovského transcendentálneho idealizmu, ktorého koncepcie tvorilo spojil s významnými motívmi staršej idealistickej tradície do novej vyššej syntézy, nemohlo byť absolútno ničím iným než nekonečným rozumom (unendliche Vernunft), nekonečným 'čistým', t. j. rýdzo apriórnym poznaním bez prímesy všetkého empirického, zmyslového, čistým vedením absolútna, ktoré je – pod. ako Aristotelovo božské 'myslenie myslenia' – ponorené do seba. Preto mohol Hegel nazvať absolútno 'pravdou tak ako je bez zahalenia osebe a pre seba'.

Absolútno podľa Kanta

Absolútno je nemožno vôbec dosiahnuť; je nepoznateľné.

Absolútno podľa Schopenhauera

Arthur Schopenhauer chápe absolútno ako synonymum vôle.
Samosprávny kraj

Samosprávny kraj alebo vyšší územný celok (skratka: VÚC; hovorovo: župa, kraj) je najvyššia územná samosprávna jednotka na Slovensku. Jej územie je v súčasnosti identické s územím kraja. Inými územnými samosprávnymi jednotkami sú obce. Na čele samosprávneho kraja stojí predseda samosprávneho kraja (resp. predseda vyššieho územného celku), ktorý sa zvykne neformálne označovať aj ako župan.

Samospráva

Samospráva na úrovni samosprávnych krajov sa vykonáva prostredníctvom volených orgánov.
Do pôsobnosti samosprávnych krajov patria napríklad cesty II. a III. triedy (okrem Bratislavy a Košíc), stredné školstvo, zdravotnícka sústava, kultúrne ustanovizne a iné.

Volené orgány

Samosprávne orgány sú volené obyvateľmi. Obyvatelia s volebným právom volia každé štyri roky zastupiteľstvo samosprávnych krajov a predsedu samosprávneho kraja, nazývaného aj župan. Každý okres kraja má podľa počtu obyvateľov pomerný počet poslancov v krajskom zastupiteľstve, ktorí sú volení väčšinovým spôsobom t. j. zvolený je príslušný počet poslancov z kandidátov s najväčším počtom získaných hlasov.
Pokiaľ ide o župana, ten je zvolený na celokrajskej úrovni. Aby bol zvolený za župana, kandidát musí získať väčšinu platných hlasov.
Súmestie

Súmestie alebo konurbácia je komplex niekoľkých miest alebo aglomerácií zrastených do jednej súvisle zastavanej plochy. Na rozdiel od aglomerácie existujú jednotlivé mestá ako samostatné celky a nemusia mať nevyhnutne spoločné zázemie ani jednotné centrum. Takémuto modelu sa hovorí aj polycentrická forma aglomerácie. Spojením niekoľkých konurbácií vzniká tzv. megalopolis alebo megamesto.
Egidova chata

Z histórie

Dolina Bielej vody a Zeleného plesa boli oddávna cieľom turistických výletov už v polovici 16. storočia. Uhorský karpatský spolok v snahe ešte viac sprístupniť túto časť Vysokých Tatier a poskytnúť turistom servisné služby sa rozhodol postaviť v Predných Meďodoloch jednopriestorovú turistickú chatku (útulňu). Vyrástla na ľavom brehu potoka neďaleko betlianskeho košiara, asi v nadmorskej výške 1 520 m n. m.. Nazvali ju Egidova chata. Meno jej dal vtedajší predseda Uhorského karpatského spolku, veľkolomnický statkár Egid Berzevici. Chatu často navštevovali a neoprávnene užívali belianski pastieri. Preto ju v roku 1880 preniesli na severný breh Zeleného plesa. V roku 1883 vyhorela. Druhú Egidovú chatu postavili na tom istom mieste, ale tentoraz na južnom brehu jazera. Premiestnili ju po zlých skúsenostiach s mikroklímou. V roku 1883 ju dva požiare poškodili a potom spustla. Tretia, murovaná, s piatimi izbami (Fridrichova chata) vyrástla na severnom brehu plesa v roku 1897. Položila základy svojej nástupkyni neskoršej Chate pri Zelenom plese.
Grand Theft Auto (séria)

Charakteristika série

Hra hráča prenesie do roly kriminálnika vo veľkom meste, typicky riadenom organizovaným zločinom a mafiou. Daná je aj príbehová línia, ktorú hráč plní v sérii príbehových misií. K ich náplni patria bankové lúpeže, atentáty a iné kriminálne počiny, ale aj taxikárske, hasičské, pasácke misie a dokonca aj preteky v uliciach.
V neskorších tituloch, napríklad Grand Theft Auto 2, je hráč viac vtiahnutý do príbehovej línie hry, kde postupne zvyšuje svoje postavenie a moc v podsvetí. Séria Grand Theft Auto je však známa predovšetkým svojou voľnosťou, možnosťou riešiť rôzne situácie podľa svojho úsudku, rôznymi možnosťami premiestňovania za pomoci áut, motoriek, člnov a lodí, helikoptér a najnovšie aj lietadiel.
Jednou z najzaujímavejších obohatení série od Rockstar Games bolo zavedenie hudby a hlasových záznamov prostredníctvom „rádiových staníc“, z ktorých každú moderuje iný DJ. Tento nápad sa najviac rozvinul v hrách Vice City a San Andreas, kde možno počuť v rádiu skladby ako Billy Jean od Michaela Jacksona alebo Welcome to the Jungle od Guns N’ Roses.
Hry Grand Theft Auto zaznamenávajú celosvetovo veľký komerčný úspech a získavajú prestížne ocenenia, no sú tiež terčom značnej kritiky vďaka ich morálne pochybnému obsahu.
Tom (prítok Obu)

Tom (rus. Томь), je rieka v Chakaskej republike a v Kemerovskej a v Tomskej oblasti v Rusku. Je 827 km dlhá. Povodie má rozlohu 62 000 km².

Priebeh toku

Pramení na západnom svahu Abakanského chrbátu. Na hornom toku má horský charakter. Preteká Kuzneckou kotlinou a potom Západosibírskou nížinou, kde riečne údolie dosahuje šírku 3 km a v koryte sa vyskytuje veľa riečnych prahov. Ústi do Obu.

Vodný stav

Zdroj vody je prevažne snehový. Priemerný ročný prietok vody vo vzdialenosti 580 km od ústia je 650 m³/s a v ústí 1 110 m³/s. Maximálni prietok dosahuje 3 960 m³/s. Zmrzne na konci októbra až na začiatku novembra a roztápa sa v druhej polovici apríla na začiatku mája. Na hornom toku v niektorých zimách zamrzne až do dna na dva až tri mesiace. V lete vysychá.

Využitie

Rieka je splavná. Vodná doprava je možná do Tomsku a pri vysokej vode až do Novokuznecku. Na rieke ležia mestá Novokuzneck, Kemerovo, Tomsk. V povodí rieky sa rozkladá Kuznecký uhoľný revír.
Vinland

Vinland je krajina na území Ameriky, ktorú podľa povestí objavil vikingský moreplavec Leif Eriksson pravdepodobne v roku 1001.

Historicky doložené vikingské osídlenie Ameriky

V roku 1960 boli na severe Newfoundlandu na mieste nazývanom L’Anse aux Meadows objavené stopy vikingského osídlenia. Tento zatiaľ jediný nález vikingského osídlenia na území Ameriky bol prvý skutočný dôkaz, že Vikingovia na svojich cestách americký kontinent skutočne dosiahli a zároveň podnietil myšlienku, či toto nie je ona krajina z povestí známa ako Vinland.
Dnes panuje medzi odborníkmi všeobecná zhoda, že Vikingovia americký kontinent objavili a že sa premietol do ich povestí ako Vinland. Zatiaľ však nie je známy žiadny dôkaz, že by práve nálezisko v L’Anse aux Meadows malo priamu spojitosť s onou bájnou krajinou vína/pastvín.
Existuje veľa ďalších miest, o ktorých sa odborníci domnievajú, že môžu byť tým vikigským bájnym Vinlandom. Je medzi nimi napríklad Nové Škótsko, Rhode Island či Cape Cod – miesto, kde bola založená druhá stála pokolumbovská kolónia na území Severnej Ameriky (Plymouth (Massachusetts)).
Tulette

Poloha

Obec má rozlohu 23,53 km². Najvyšší bod je položený 222 m n. m. a najnižší bod 109 m n. m.

Obyvateľstvo

Počet obyvateľov obce je 1 933 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Les Arcs

Poloha

Obec má rozlohu 54,26 km². Najvyšší bod je položený 342 m n. m. a najnižší bod 16 m n. m.

Obyvateľstvo

Počet obyvateľov obce je 6 305 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Mamateyova ulica

Základné informácie

Tiahne sa od Šustekovej ulice až po koniec Ovsišťa, kde sa napája na medzinárodnú cestnú komunikáciu E 575.
Je pomenovaná podľa Alberta Pavla Mamateya (1870 – 1923), spoluzakladateľa Slovenskej ligy v Amerike. Vznikla 1. apríla 1991, dovtedy bola spolu s Gettingovou a Furdekovou súčasťou Ulice Kláry Zetkinovej.
Na Mamateyovej 2 sa nachádza predajňa potravín Lidl, ktorá bola postavená v roku 2005. Má rozlohu 1 200 m² a 151 parkovacích miest. Firma v roku 2016 predstavila projekt jej zbúrania a postavenia veľkej predajne s rozlohou 1 700 m². V januári 2017 tento projekt prehodnotila a uviedla, že postaví menšiu predajňu s rozlohou 1 424,12 m² a s parkoviskom pre 127 automobilov.
Na Mamateyovej 4 ma sídlo Saleziánske centrum Dona Bosca.
Vysoké skalky

Prístup

Priamo na vrchol nevedie značkovaný chodník, no  značkovaná trasa traverzuje vrchol severnou stranou. Najľahší výstup zo slovenskej strany je po  trase z malého sedla na ceste východne od obce Stráňany.
Mochovce (obec)

Charakteristika

Nachádza sa v okrese Levice, asi 12 km severozápadne od mesta Levice. Obyvateľstvo obce bolo presídlené a obec bola zrušená z dôvodu výstavby jadrovej elektrárne. Zachoval sa iba reformovaný kostol a cintorín. Na druhej strane výstavba jadrovej elektrárne priniesla ekonomický a demografický rozvoj neďalekého mesta Levice v 80. rokoch 20. storočia.

Polohopis

Bývalá obec ležala v údolí Telinského potoka, na rozhraní Hronskej pahorkatiny (podcelok Podunajskej pahorkatiny) a Kozmálovských vŕškov (podcelok Štiavnických vrchov). Severozápadne leží zalesnený vrch Dobrica (320 m n. m.), východným smerom dominuje Veľká Vápenná (350 m n. m.).

Dejiny

Prípravné práce budovanej stavby odhalili archeologické nálezy, dokumentujúce osídlenie lokality Mochoviec už v paleolite (cca 30 000 rokov pred Kristom). Najstaršia dochovaná písomná zmienka o osade Muhy pochádza z roku 1295, názov „Mochovcze“ sa prvýkrát objavuje v roku 1773. Dočasu bola majetkom Matúša Čáka Trenčianskeho. Obyvateľstvo bolo zväčša maďarskej národnosti, menšinovo tu žili Slováci, Rómovia a židia a v roku 1900 ich tu žilo 970. Živili sa predovšetkým poľnohospodárstvom, vinohradníctvom a prácou v lesoch. Vychýrené bolo víno z miestnych viníc, ktoré bez ujmy na kvalite vydržalo i zámorské plavby na búrlivom mori.
Počas repatriácie po II. svetovej vojne sa do obce prisťahovalo 32 slovenských rodín, ktorých miestni nazývali „tirpákmi“. Povojnové roky znamenali rozvoj aj tejto obce; v roku 1946 bol zavedený telefón, od roku 1950 sem začal premávať autobus a o dva roky neskôr bolo založené roľnícke družstvo. Postupne pribudol vodovod, verejné osvetlenie, upravili sa cesty a chodníky. Zdravotné stredisko, pošta či matrika však boli v okolitých obciach, čo komplikovalo život obyvateľom až do roku 1972, od kedy bolo možné všetky záležitosti vybaviť v strediskovej obci Kalná nad Hronom. Už o rok neskôr spôsobili vrásky obyvateľom Mochoviec správy o stavebnej uzávere a výstavbe elektrárne, ktoré definitívne potvrdil zákaz akýchkoľvek stavebných prác v roku 1978. Už o rok neskôr začalo presídľovanie Mochovčanov, ktorých v tom čase žilo v obci 488. Po odchode posledných obyvateľov v roku 1981 sa začatím výstavby jadrovej elektrárne definitívne ukončila existencia obce.
Byzantská kultúra

Byzantská kultúra je byzantský spôsob pretvárania zla na dobro, škaredého na krásno; osobitná vývojová etapa v dejinách kultúry, ktorá spadá do doby neskorej antickej kultúry a stredovekej kultúry; je to kultúra mnohonárodnej Byzantskej ríše. Byzantská kultúra je súčasťou ázijskej kultúry i európskej kultúry, na pôde ktorej sa stretá so západnou kultúrnou (pozri: spor o Filioque).
Byzantská kultúra zahrnuje najmä byzantské umenie, byzantskú filozofiu a pravoslávie.
Spišská Magura

Vymedzenie

Susedí z juhu s Podtatranskou brázdou, Tatrami a Podtatranskou kotlinou, z východu s Levočskými vrchmi a Spišsko-šarišským medzihorím a na severe s Pieninami. Západnú a časť severnej hranice tvorí štátna hranica s Poľskom. 
Spišská Magura sa delí na dva geomorfologické podcelky: Repisko na juhozápade a Veterný vrch na severe. Celok má tiež 3 časti: v Repisku je to Osturnianska brázda, v podcelku Veterný vrch potom Staroveská kotlina a
Ružbašské predhorie. Hranica medzi podcelkami vedie údolím Rieky a cez Magurské sedlo. Najvyšším vrchom pohoria je Repisko (1 259 m n. m.) v juhozápadnej okrajovej časti pohoria. 
Hlavný hrebeň podcelku Repisko vedie po línii Repisko – Magurka – Bukovina – Smrečiny – Spádik – Magurské sedlo – Javor – Toporecké sedlo, kde nadväzuje na hlavný hrebeň podcelku Veterný vrch – Kameniarka – Riňava – Veterný vrch (najvyšší vrch rovnomenného podcelku, 1 101,2 m n. m.).
Pohorie je rozdelené na viaceré rázsochy údoliami potokov a riečok: Frankovský potok, Rieka, Jordanec, Lesniansky potok, Toporský potok, Šoltýsa a ďalšie. Údolie Dunajca na severe je hranicou s Pieninami, toky Javorinky a Bielej od Tatier a v údolí Popradu, v tzv. Ružbašskej bráne sa stýka s pohorím Levočské vrchy.
V časti Osturnianska brázda a na priľahlých svahoch Spišskej Magury sa zachovali viaceré jazierka zosuvného charakteru. Napr. Malé jazero, Veľké jazero, Ksenino jazierko, Osturnianske jazero. V podcelku Repisko sa zachovalo Jezerské jazero tiež zosuvného charakteru. Na styku pohoria s kotlinami vyvierajú minerálne pramene (Vyšné Ružbachy, Toporec).
Sartrouville (mesto)

Poloha

Mesto má rozlohu 8,46 km². Najvyšší bod je položený 62 m n. m. a najnižší bod 22 m n. m.

Obyvateľstvo

Počet obyvateľov je 51 431 (2011).
Nasledujúci graf zobrazuje vývoj počtu obyvateľov.
Zdroje: INSEE
Konkatedrála Nanebovzatia Panny Márie

Konkatedrála Nanebovzatia Panny Márie v Opave je mohutná trojloďová katedrála s dvomi vežami, vybudovaná v 14. storočí v gotickom slohu na mieste staršej románskej stavby zo začiatku 13. storočia. Od roku 1996 je druhým sídelným kostolom ostravsko-opavského biskupa.

Dejiny

Pôvodný kostol na tomto mieste dali po roku 1204 postaviť nemeckí rytieri, ktorí miestnu farnosť spravovali až do roku 1540. Najstaršia známa zmienka o kostole pochádza z roku 1216, dotyčná listina sa však nedochovala. Pri západnom priečelí sa nachádzajú dve veže, z ktorých južná pochádza z konca 13. storočia a severná z polovice 14. storočia, kedy bola vybudovaná prevažná časť dnešnej stavby, vrátane presbytéria, sakristie a južnej kaplnky. V rokoch 1565, 1604 a 1619 sa zmocnili kostola luteráni a od roku 1570 do roku 1603 sa tu konali len evanjelické bohoslužby. Južná veža bola v roku 1686 zvýšená novou osembokou barokovou nadstavbou na dnešnú výšku 102 metrov. Po požiari v roku 1689 došlo k barokovej prestavbe interiéru, po požiari v roku 1758 získal kostol nové klenby.

Od roku 1995 je kostol národnou kultúrnou pamiatkou, od roku 1996 konkatedrálou novovzniknutej Ostravsko-opavskej diecézy.
Sœurdres

Poloha

Obec má rozlohu 15,24 km². Najvyšší bod je položený 79 m n. m. a najnižší bod 39 m n. m.

Obyvateľstvo

Počet obyvateľov obce je 357 (2011).
Nasledujúci graf zobrazuje vývoj počtu obyvateľov v obci.
Zdroje: INSEE